CELEX: 62011CN0013
Language: et
Date: 2011-01-11 00:00:00
Title: Kohtuasi C-13/11: Eelotsusetaotlus, mille on esitanud Tribunal da Relação de Guimarães (Portugal) 11. jaanuaril 2011 — Maria das Dores Meira da Silva versus Zurich — Companhia de Seguros SA

26.3.2011   
            
            
               ET
            
            
               Euroopa Liidu Teataja
            
            
               C 95/5
            
         Eelotsusetaotlus, mille on esitanud Tribunal da Relação de Guimarães (Portugal) 11. jaanuaril 2011 — Maria das Dores Meira da Silva versus Zurich — Companhia de Seguros SA
   (Kohtuasi C-13/11)
   2011/C 95/08
   Kohtumenetluse keel: portugali
   
      Eelotsusetaotluse esitanud kohus
   
   Tribunal da Relação de Guimarães
   
      Põhikohtuasja pooled
   
   
      Hageja: Maria das Dores Meira da Silva
   
      Kostja: Zurich — Companhia de Seguros SA
   
      Eelotsuse küsimused
   
   
               1.
            
            
               Kas seoses liiklusõnnetusega, milles osalesid mootorsõiduk ja jalakäija, kes ületas tänavat ja kellel tekkisid selle tagajärjel kehavigastused ning varaline kahju, tuleb asuda seisukohale, et sellise kahju hüvitamise välistamine, kui kahju tekkis jalakäija süül, nagu tuleneb Portugali tsiviilkoodeksi artiklite 505 ja 570 tõlgendamisest, on vastuolus ühenduse õigusega ja eelkõige esimese direktiivi (72/166/EMÜ) (1) artikli 3 lõikega 1, teise direktiivi (84/5/EMÜ) (2) artikli 2 lõikega 1 ja kolmanda direktiivi (90/232/EMÜ) (3) artikliga 1a, mis lisati viienda direktiivi (2005/14/EÜ) (4) artikliga 4 (kõik need direktiivid käsitlevad mootorsõidukite kasutamise tsiviilvastutuskindlustust), võttes arvesse Euroopa Kohtu praktikat, mis puudutab asjaolusid, mille esinemisel saab mootorsõiduki kohustusliku kindlustuse alusel hüvitamist välistada?
            
         
               2.
            
            
               Kui vastus on jaatav, st kui hüvitamise välistamine on ühenduse õigusega vastuolus, siis kas viidatud direktiividega on kooskõlas nimetatud Portugali tsiviilõigusnormide tõlgendus, mille kohaselt tuleb hüvitist vähendada või piirata, võttes arvesse esiteks jalakäija süüd ja teiseks mootorsõidukist lähtuvat suuremat ohtu kahju tekkimises?
            
         
      (1)  Nõukogu 24. aprilli 1972. aasta direktiiv 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; ELT eriväljaanne 06/01, lk 10).
   
      (2)  Nõukogu 30. detsembri 1983. aasta teine direktiiv 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT 1984, L 8, lk 17; ELT eriväljaanne 06/07, lk 3).
   
      (3)  Nõukogu 14. mai 1990. aasta kolmas direktiiv 90/232/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT L 129, lk 33; ELT eriväljaanne 06/01, lk 249).
   
      (4)  Euroopa Parlamendi ja nõukogu 11. mai 2005. aasta direktiiv 2005/14/EÜ, millega muudetakse nõukogu direktiive 72/166/EMÜ, 84/5/EMÜ, 88/357/EMÜ ja 90/232/EMÜ ning Euroopa Parlamendi ja nõukogu direktiivi 2000/26/EÜ mootorsõidukite kasutamise tsiviilvastutuskindlustuse kohta (ELT L 149, lk 14).